mwieled f'La Roncole, provinċja ta' Parma fir-reġjun ta' Emilja Romagna l-Italja, minn Carlo Verdi u Luisa Uttini nhar l-10 ta' Ottubru 1813, Giuseppe Fortunio: Francesco Verdi (l-ismijiet mgħotija lilu fil-magħmudija) kien mgħadud bħala l-iżjed kompożitur romantiku fl-opera lirika u l-iżjed kompożitur infuwenti tas-seklu dsatax. Il-ġibda tiegħu lejn il-mużika dehret sa minn età żgħira, u l-ġenituri tiegħu dlonk ħeġġewh biex ikompli b'din il-ħajra u għalkemm ma kinux sinjuri, l-għixien tagħhom kien ġej billi kellhom taverna żgħira fir-raħal fejn kienu jgħixu, ma xtaqux li binhom jiġi mċaħħad mit- tagħlim mużikali. L-ewwel għalliem tiegħu kien Pietro Baistrocchi, organista f'Roncole li wara li għallmu t-teorija kompla jisħaq fuqhu billi għallmu wkoll iċ-ċimblu. Giuseppe ma setax ma jkomplix jgħin lill-ġenituri tiegħu fid- daqsxejn ta' taverna li kellhom. Imma min-naħa tagħhom ommu u missieru ma xtaqux li binhom jinħela ma djulhom u ma jkomplix bl-istudji tiegħu. Għalhekk ta' tnax-il sena huwa mar f'Bosseto (belt fil-qrib) fejn beda jaħdem u jieħu ħsieb ħanut ta' Antonio Barezzi, (ħabib intimu ta' missieru) li wkoll kien jieħu ħsiebu u jara li ma jkun jonqsu xejn u fuq kollox ikompli jgħinu sabiex jitgħallem iżjed il-mużika tant li Verdi kompla jitgħallem taħt is-surmast tal-banda tal- lokal Maestro Provesi, Iżjed tard huwa ngħata bħal borża ta' studju mħallsa minn l-istess Barezzi, fejn intbagħad ġewwa Milan. Ta dsatax-il sena huwa xtaq jidħol fil-konservatorju imma ma ġiex aċċettat, u allura baqa' jistudja taħt Mro. Lavigna.Meta reġa' lura lejn Bosseto huwa kien iggradwa bħala kompożitur u beda jmexxi l-banda tal-lokal bl-għajnuna tal-istess Barezzi li l-mużika għalih kienet l-ikbar imħabba, u li segwa il-progressi ta' Verdi u l-kompożizzjonijiet tiegħu bl- ikbar reqqa u entużjażmu, tant li talab li kompożitur sabiex l-ewwel performance isir proprju fid-dar tiegħu. Dan kien fl- 1830 meta allura Giuseppe Verdi kien għad kellu sbatax-il sena. Mhux hekk biss, Barezzi talab lill- istess Verdi sabiex jgħallem il-mużika lil bintu Margherita, fejn bil-mod il- mod bejniethom daħlet imħabba kbira. Giuseppe Verdi u Margherita Barezzi ingħaqdu fiż-żwieġ nhar l-4 ta' Mejju 1836. Kellhom żewġ ulied, Virginia Maria Luigia u Icilio Romano li b'xorti ħażina t-tnejn għexu biss ftit xhur. Biex tkompli żżid mal-isfortuna Giuseppe Verdi wara ftit xhur mit-telfa ta' uliedu tilef ukoll lil martu Margherita wara marda qalila li ħakmitha (encephalitis), meta kien beda x-xogħol fuq l-ewwel opra tiegħu. F'Novembru 1839 ittellà l-ewwel xogħol tiegħu fit-teatru La Scala ta'Milan, 'LOBERTO CONTE DI SAN BONIFACIO', fejn tant kien suċċess li l-impresario tat- teatru offra lil Giuseppe Verdi kuntratt ta' tliet snin. Kien proprju meta Verdi kien qiegħed jikteb it-tieni opra tiegħu 'UN GIORNO DI REGNO' meta mietet il- mara tiegħu. Dan it-tieni xogħol tiegħu, madanakollu, meta ġie ppreżentat f'Settembru 1840 kien fjask totali, tant li Verdi beda jaħseb biex jitlaq għal kollox milli jkompli jikkomponi. Kienet biss insistenza u l-kuraġġli Merelli tant saħagli għandu jkompli li Verdi baqa' jikkomponi fejn ħajru biex jikteb l-opra tant famuża 'NABUCCO' li ttellgħet f'Marzu 1842. Din kienet suċċess enormi iżjed u iżjed l-arja tal-kor 'Va Pensiero' fejn reġgħet qajmet f'qalb Verdi l-imħabba kbira lejn il-kompożizzjoni. Il-Va Pensiero hija forsi l-iżjed silta operistika mgħarufa fid-dinja, li huwa ċert hija l-iżjed maħbuba mil-poplu Taljan tant li kien hemm żmien fejn riduha tkun l-innu nazzjonali flok dak preżenti li huwa mgħaruf bħala l-innu ta' Mameli. Numru sabiħ ta'opri,erbataxb'kolloxkienujinkludu fost oħrajn 'TLOMBARDT' li kien ikkompona fl- 1843 li iżda mbagħad tliet snin wara l-Paris Opera bidlulha isimha f'Jerusalem minħabba numru ta' Pariġini li kellhom jiġu onorati, u allura dan kien l-ewwel xogħol ta' Verdi bi stil Pariġin. Imbagħad fl-1844 ikkompona l-opra 'ERNANT'. Imma għal xi wħud f'dak iż-żmien l-iżjed xogħol importanti u oriġinali tiegħu kienet il 'MAGBETH' fuq librett ta' William Shakespear, li ikkompona 1847, fejn għal ewwel darba huwa xtaq jittanta jikteb mingħajr dik l-istorja ta' mħabba li huwa kien tant mgħaruf għaliha. Lejn nofs l-1840 wara l-mewt ta' martu Margherita Barezzi, Verdi beda jammira lil Giuseppina Strepponi, sopran fil-bidu tal-karriera tagħha. Bil-mod il-mod bejniethom daħlet l-imħabba u bdew jgħixu flimkien. Għal dak iż-żmien li raġel u mara jgħixu flimkien bla ma jkunu miżżewġin kien skandlu, speċjalment fejn kienu jgħixu. Fuq l-uċuh il-maestro ma baqax jara dik it-tbissima ta' stima u rispett li dejjem kienu juruh. Is-saħħa u bonġu kienu sfurzati u ta'bilfors. Verdi u Giuseppina bdew iħossuhom imwarrbin u skartati sakemm iżżewwġu nhar id-29 t'Awwissu 1859 f'post ħdejn Geneva. Suċċessi kbar kienu opri oħrajn ta dan il- kompożitur bħalma hija l-opra bbażata fuq rumanz ta' Victor Hugo 'RIGOLETTO' u li ppreżentaha għall-ewwel darba ġewwa Venezja fl-1851. Fl- 1852 Giuseppe Verdi ikkompona żewġ opri kbar u li komplew saħħew il-fama tiegħu dawn kienu 'ILTROVATORE' li l-ewwel rappreżentazzjoni tagħha kienet f'Ruma u 'LA TRAVIATA' ibbażata fuq rumanz ta' Alexandre Dumas (l-iben) bl-isem 'La signora della Camelia' Bejn l-1855 u 1867 huwa kompla żewwaq u raqqam ir-repertorju tiegħu b'opri oħrajn mill- isbaħ 'UN BALLO IN MASCHERA'(1859) u 'LA FORZA DEL DESTINO' (1862) li ġiet ippreżentata fit-teatru ta San Pietruburgu. fl-1855 tana 'l VESPRI SICILIANT' u fl-1867 'DON CARLOS'. Fl- 1887 fuq il-librett ta' William Shakespear, Verdi ikkompona l-opra 'OTELLO' Meta fl-1969 miet il-kompożitur Gioacchino Rossini, Verdi intalab sabiex jikteb 'REQUIEM' fejn din ġiet wkoll proposta li tkun inkluża mas- selezzjonijiet kollha tax-xogħlijiet miktuba minn dan il-kompożitur, imma għal xi raġuni din il- proposta ġiet injorata. Ta' dan kollu Verdi tefa' t-tort fuq il-konduttur Anġelo Mariani li għal ħafna żmien kien ħabib kbir tiegħu, imma wara din il-ħbiberija nkisret. Forsi t-tort kien tas- sopran Teresa Stolz li kellha relazzjoni ma' Verdi waqt li wkoll kienet l-għarusa tal-istess Mariani li infatti kienet telqitu ftit żmien wara. Hames snin wara Verdi reġa' ħadem fuq l-istess Requiem sabiex jonora lir-rumanzier Alessandro Manzoni li miet fl-1873. Imma mbagħad ġiet kompluta u ġiet ippreżentata fil-katedral ta' Milan nhar it-22 ta'Mejju 1874. Fl-1896 huwa kellu stedina mill-gvern tal-Eġittu sabiex jikkomponi l-AIDA, bħala parti mill-festi kbar li kellhom isiru għal inawgurazzjoni tal-Kanal Tas-Suez, imma b'diżappunt għal oraganizzaturi Verdi riedli l-inawgurazzjoni ssir billi tintuża l-opra Rigoletto, ħaġa li din ma għoġbithom xejn u kien biss meta dawn heddewh li kienu se jmorru għand il-kompożitur Charles Gounod u li kienu se jużaw is-servizz tal-kompożitur ieħor Richard Wagner li f'Ġunju 1870 Verdi aċċetta li jagħmel kuntratt biex jikteb din l-opra. L-ewwel rappreżentazzjoni saret il-Kajr fl-1871. Jekk il-Va Pensiero mill- opra 'nabucco' baqgħet l-iżjed mużika mgħarufa u maħbuba, il-Marcia Trionfale (Gloria al Egitto) mhux inqas minnha. Impossibbli li wieħed ikompli jikteb iżjed fid-dettal il-ħajja ta' kompożitur hekk kbir fi spazju hekk limitat. Persunaġġ kbir minn raħal żgħir ta'Le Roncole, ħdejn Busseto. Meta tkun qed tikteb dwar dan il-bniedem, ma tistax ma ssemmix is-sehem tiegħu fi żminijiet tar-risorgimento (qawmien ġdid) fl-1861. Il- kunjom Verdi serva mar-rivoluzzjonarji ta' favur ir-Re sabiex permezz tal-opri tiegħu jużaw dan il- kunjom u xerrduh ma l-Italja kollha 'Viva Vittorio Emanuele Re D'Italia'. Wara l-mewt tat-tieni mara tiegħu Giuseppina Strepponi, fejn allura l-kompożitur kien daħal sewwa fl-età bdiet tieħu ħsiebu is-sopran Teresa Stolz li wkoll kienet is-solista primarja tax- xogħlijiet tiegħu. Baqgħet tassistih sal-aħħar nifs ta' ħajtu fejn miet ġewwa Milan nhar is-27 ta' Jannar 1901, wara li sitt ijiem qabel tatgħu stroke. Il-funeral tiegħu sar b'pompa kbira fil-belt ta' Milan. Huwa ndifen fiċ-ċimiterju li hemm wara dar għall-mużiċisti rtirati li Verdi stess kien taha b'donazzjoni lill-belt ta' Milan. Fl-istess qabar miegħu kienet midfuna it-tieni mara Giuseppina Strepponi, waqt li fuq l-istess irħama tal-qabar inkitbet b'ġieħ il-memorja tal-ewwel mara tiegħu Margherita Barezzi. Din kienet fil-qosor il-ħajja tal-kompożitur Giuseppe Verdi f'għeluq il-mitejn sena minn twelidu. Imma għal kompożitur kbir u ta' fama mill-ikbar, din il-kitba fqajra tiegħi hija biss qatra f'oċean, għax Verdi f'kull rokna tad-dinja għadu jgħix bl-opri u l-melodija li ħarġet mill-pinna tiegħu u li saħħret lill-ġnus kollha ta' kull età.